CELEX: 62004TN0199
Language: sk
Date: 2004-05-28 00:00:00
Title: Vec T-199/04: Žaloba podaná dňa 28. mája 2004: Gul Ahmed Textile Mills Ltd proti Rade Európskej únie

28.8.2004   
            
            
               SK
            
            
               Úradný vestník Európskej únie
            
            
               C 217/24
            
         Žaloba podaná dňa 28. mája 2004: Gul Ahmed Textile Mills Ltd proti Rade Európskej únie
   (Vec T-199/04)
   (2004/C 217/44)
   Jazyk konania: angličtina
   Gul Ahmed Textile Mills Ltd, so sídlom Karáčí, Pakistan, v zastúpení: L. Ruessmann, právnik, ktorý si zvolil adresu na doručovanie v Luxemburgu, podala 28. mája 2004 na Súd prvého stupňa Európskych spoločenstiev žalobu proti Rade Európskej únie.
   Žalobkyňa navrhuje, aby Súd prvého stupňa:
   
               —
            
            
               Zrušil článok 1 nariadenia Rady ES č. 397/2004 z 2. marca 2004 uvaľujúceho konečné antidumpingové clo na dovoz bavlnenej posteľnej bielizne pochádzajúcej z Pakistanu (1) v rozsahu v akom je antidumpingové clo uvalené na výrobky žalobkyne,
            
         
               —
            
            
               zaviazal Radu nahradiť trovy konania.
            
         Žalobné dôvody a hlavné tvrdenia
   Žalobkyňa je pakistanskou spoločnosťou vyrábajúcou posteľnú bielizeň vyvážanú do Európskej únie. Na jej výrobky je napadnutým nariadením uvalené antidumpingové clo. Na podporu svojej žaloby o zrušenie predmetného nariadenia, žalobkyňa uvádza nasledovné dôvody:
   
               —
            
            
               porušenie článku 5 odsekov 7 a 9 nariadenia (ES) 384/96 (2) a porušenie čl. 5.1 a 5.2 Antidumpingovej dohody Svetovej obchodnej organizácie (WTO), v rozsahu týkajúcom sa začatia prešetrovania. Žalobkyňa tvrdí, že podnet na základe ktorého bolo prešetrovanie začaté bol zjavne nedostatočný aj čo sa týka uvedenia skutočností aj čo sa týka dôvodov pre začatie prešetrovania,
            
         
               —
            
            
               zjavné pochybenie v posúdení, porušenie článku 2 odsekov 3 a 5 a článku 18 odseku 4 nariadenia (ES) 384/96 a porušenie Antidumpingovej dohody Svetovej obchodnej organizácie vo vzťahu k výpočtu normálnej hodnoty,
            
         
               —
            
            
               porušenie článku 2 odseku 10 nariadenia (ES) 384/96, Antidumpingovej dohody Svetovej obchodnej organizácie a povinnosti uviesť primerané odôvodnenie podľa článku 253 ES v súvislosti s uskutočnením porovnania medzi normálnou hodnotou a vývoznou cenou,
            
         
               —
            
            
               zjavné pochybenie v posúdení, porušenie článku 3 nariadenia (ES) 384/96 a porušenie Antidumpingovej dohody Svetovej obchodnej organizácie vo vzťahu k určeniu existencie značnej ujmy, ako aj určeniu príčinnej súvislosti medzi tvrdenými dumpingovými dovozmi a tvrdenou ujmou.
            
         
      (1)  Ú. v. ES L 66 4.3.2004, s. 1.
   
      (2)  Ú. v. ES L 56, 06.03.1996, s. 1